Diari Oficial de la Generalitat Valenciana


Sumari del DOGV 280, del 22-08-1985 (1985/804865)

ORDRE de 18 de juny de 1985, de la Conselleria d'Agricultura, Pesca i Alimentació, per la qual es creen els Consells Forestals Provincials.
-------------------------------------------------------------------------------------------------------------------------------------------

### Dades del document

Número de DOGV
:   280

Data del DOGV
:   22-08-1985

Secció del DOGV
:   ALTRES DISPOSICIONS

Número del document
:   1985/804865


Data del document
:   18-06-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 18 de juny de 1985, de la Conselleria d'Agricultura, Pesca i Alimentació, per la qual es creen els Consells Forestals Provincials.  
Transferides a la Comunitat Autònoma Valenciana, pel Reial Decret 2365/1984, de 8 de febrer, les funcions i serveis de l'Estat en matèria de Conservació de la Naturalesa, es fa necessària la creació d'òrgans d'assesorament en matèria forestal a la Conselleria d'Agricultura, Pesca i Alimentació, que té assignades aquestes competències en virtut del que disposa el Decret de la Presidència de la Generalitat Valenciana 1/1985 del 7 de febrer.  
En la seua virtut, a proposta de la Direcció General de Desenvolupament Agrari, i fent ús de les facultats que tinc atribuïdes,  
DISPOSE:  
Article 1.r  
Es creen els Consells Forestals Provincials de la Conselleria d'Agricultura, Pesca i Alimentació, la competència dels quals s'expendrà a l'àmbit territorial de cadascuna de les províncies d'aquesta Comunitat Valenciana.  
Article 2.n  
Els Consells Provincials Forestals assessoraran a la Conselleria d'Agricultura, Pesca i Alimentació de la Generalitat Valenciana, en matèria de Producció i Protecció Forestal, i Conservació de Recursos Naturals.  
Article 3.r  
Els Consells funcionaran en Plenària i Comissió. Amb aquestes finalitats, es composaran tres Comissions, que s'anomenaran, respectivament, de Producció Forestal, de Caça i Pesca Continental, i de Protecció Forestal i Recursos Naturals, les quals informaran i assessoraran, respectivament, sobre les matèries que siguen de competéncia de les Direccions Territorials, en matèria forestal, a les que es refereix l'Article 15 del Decret 41/1984, de 2 d'abril, del Consell de la Generalitat Valenciana.  
Article 4é  
Cadascun dels Consells Forestals Provincials de la Conselleria d'Agricultura, Pesca i Alimentació seran presidits pel Director Territorial de la província respectiva, si serà el seu vice-president el Cap de la Unitat Forestal de la província.  
Seran vocals dels Consells:  
a) En la Comissió de Producció Forestal: un representant dels Ajuntaments per cadascuna de les zones forestals en que resulte dividida la província, que serà elegit pels ajuntaments de la zona; un representant per cadascuna de les Organitzacions Professionals Agràries amb implantació a la província; tres persones de reconegut prestigi pels seus coneixements tècnics o científics en aquests matèria; un tècnic de la Unitat Forestal Provincial i un funcionari dels Serveis Territorials que actuarà com a Secretari.  
b) En la Comissió de Caça i Pesca Continental: un representant per cadascuna de les Organitzacions Professionals Agràries amb implantació a la Província; un representant de la Federació Provincial de Caça; dos representants de les Associacions de Caçadors, legalment constituïdes; tres persones de reconegut prestigi pels seues coneixements tècnics o científics en aquesta matèria; un representant dels Serveis de Ramaderia de la Direcció Territorial corresponent; un tècnic de la Unitat Forestal Provincial i un funcionari dels Serveis Territorials que actuarà com a Secretari.  
c) En la Comissió de Protecció Forestal i Recursos Naturals: un representant dels Ajuntaments per cadascuna de les zones forestals en que resulte dividida la província, elegit pels Ajuntaments de l'esmentada zona; tres representants d'Associacions de caràcter conservacionista amb implantació a la província, legalment constituïdes; tres persones de reconegut prestigi pels seus coneixements técnics o científics en aquesta temàtica; un tècnic de la Unitat Forestal Provincial i un funcionari dels Serveis Territorials que actuarà com a Secretari.  
Article 5.é  
Els Plenaris dels Consells Provincials es reuniran a l'albir del President, quan així es determine.  
Les Comissions es reuniran, almenys, una vegada a l'any, així com totes les vegades que ho considere necessari el seu President.  
Les Comissions podran designar, dins d'ella, Subcomissions de Treball per a l'estudi de temes específics.  
Article 6."  
A les sessions dels Consells, Comissions o Subcomissions, podran assistir aquelles persones que, a judici de la Presidència, puguen informar degudament sobre els assumptes a estudiar o debatre, en raó de la seua competència tècnica.  
Article 7.è  
Les Sub-comissions dependran de la Comissió de Producció Forestal, que coneixerà els Plans, Projectes, Propostes i Obres a realitzar pels Serveis Forestals d'aquestes, i el seu àmbit territorial serà el de les zones forestals.  
Aquestes sub-comissions seran presidides pel Cap de la Unitat Forestal Provincial i estaran formades per quatre representants dels Ajuntaments per cada Unitat d'Actuació Forestal en que resulte dividida cada Zona Forestal.  
Article 8.é  
La Direcció General de Desenvolupament Agrari, a proposta de les Direccions Territorials de la Conselleria d'Agricultura, Pesca i Alimentació, aprovarà les Zones i Unitats Forestals de cada província, la determinació de les quals serà donada a conèixer als Ajuntaments afectats, a fi que procedesquen a les corresponents designacions.  
Article 9.é  
El funcionament dels Consells i l'adopció d'acords es regularà per les normes de caràcter general establertes en la Llei de Procediment Administratiu de 17 de juliol de 1958 per als òrgans Col·legiats.  
Primera  
DISPOSICIONS FINALS  
Es faculta al Director General de Desenvolupament Agrari per a que dicte totes les disposicions que considere necessàries per al desplegament de la present Ordre.  
Segona  
La present Ordre entrarà en vigor el mateix dia de la seua publicació en el Diario Oficial de la Generalitat Valenciana.  
València, 18 de juny de 1985.  
El Conseller d'Agricultura, Pesca i Alimentació,  
LLUIS FONT DE MORA MONTESINOS